399 
admodum diversa est. Reliquarum etiam a Stellero 1739 
collectarum specierum enumerationem,, ejusdemque auctoris 
annotationes addere haud superfluum duco. 
Pediculus cornicis nigrae. Fig. 18 . Tab. VIII. 
Avis haec tam pediculis quam sironibus summopere 
abundans praecipue eos sub alis et in capite sustentat. Pe- 
diculus , quem microscopii ope perscrutavi , ut plurimum 
lineam longus. Caput supine pellucidum , cornei coloris 
triangulare, angulus anterior obtusus a rostro formatur, bini 
posteriores oculis efficiuntur. Oculi vel oculorum analo- 
gum quidquam, punctum cum lineola punicea, quae figu- 
ram numeri 7 quasi refert, in quovis latere apparet, haec- 
ce linea pilis veluti palpebrarum ciliis quaquaversum hor- 
rida. Cervix truncati cordis figuram offert ejusdemque cum 
capite coloris est. Thoracis scutum fuscum, pentagonum, 
quo cervici jungitur angustis lateribus, angulo altero me- 
dium dorsum versus spectante. Dorsum oblongum lineolis 
octo transversalibus ab utroque latere fuscis, in medier 
dorso autem interruptis, totidem quasi annulis cingitur, ita, 
ut in medio dorso linea albicans longitudinalis appareat.. 
Lineolae tres transversales supra anum sitae fusae sunt 
nec albo colore interruptae. Pedibus graditur sex, primo 
pari juxta verticem inserto , forcipato , bifido 3 brevissimo. 
